PRAVILNIK (\_\_\_\_\_)

O IZMENI I DOPUNI PRAVILNIKA (11/2016) O VREDNOVANJU

RADNOG UČINKA SUDIJA

**I. Član 1 izvornog Pravilnika menja se na sledeći način:**Preformulisati stav 1, dodavanjem formulacije ***predstavlja osnovu za pokretanje postupka razrešenja sa dužnosti***, na sledeći način:   
  
1. Ovaj pravilnik uređuje kriterijume i pravila u vezi sa vrednovanjem radnog učinka sudija i predstavlja osnovu za napredovanje ili utvrđivanje nižeg zvanja na poslu, i u svrhu ponovnog imenovanja, ***za pokretanje postupka*** za razrešenje sudije kao i saziv i mandat komisije za vrednovanje.

Stav 3, izbrisati ***sudija porotnika***.

**II. Član 2 izvornog Pravilnika:**

Stav 2 izbrisati u celosti, a stav 3 preformulisati na sledeći način:

3.***Sudija ocenjivač*** komisije predstavlja jednog (1) člana Komisije za vrednovanje, koji vrši vrednovanje sudija, u skladu sa godišnjim planom rada.

**III. Članu 3 izvornog Pravilnika, dodati nov stav pod brojem 3:**

3. Sem ako zakonom ili drugim propisom nije drukčije određeno, svi podaci i informacije prikupljeni tokom postupka vrednovanja učinka su poverljivi i ne obelodanjuju se. Obelodanjivanje bilo kakvih informacija koje krše poverljivost procesa vrednovanja od strane svih lica koja su uključena u proces vrednovanja učinka, predstavlja tešku disciplinsku povredu.

**IV. Članu 4 stav 2 izvornog Pravilnika dodati deo *sem kada je predviđeno drukčije ovim Pravilnikom.* :**

2. Sudije sa mandatom na neodređeno vreme, vrednuju se svake tri (3) godine, ***sem kada je predviđeno drukčije ovim Pravilnikom.***

**V. Član 5 stav 1 izvornog Pravilnika, odnosno član 2 stav 1 Pravilnika 01/2019 o izmeni i dopuni izvornog Pravilnika, izmeniti na sledeći način:**

1. Sudije se vrednuju prema sledećim stepenima vrednovanja, od 0 do 89 poena, i to:

* 1. od 0 do 35 poena, vrednuje se ocenom **„slab”**
  2. od 36 do 51 poena vrednuje se ocenom **„dovoljan”**
  3. od 52 do 67 poena, vrednuje se ocenom „**dobar”**
  4. od 68 do 82 poena, vrednuje se ocenom „**vrlo dobar”**
  5. od 83 do 89 poena vrednuje se ocenom **„odličan”**

A u stavu 3 ovog člana izbrisati ***minimalnim i maksimalnim brojem poena.***

**VI. Članu 6, stav 2 izvornog Pravilnika dodaje se reč *načela* na sledeći način:**

1. Vrednovanje sudija sa početnim mandatom vrši se od strane Komisije za vrednovanje radnog učinka na osnovu izveštaja lica koje vrše obuku i mentora, a isto se vrši u skladu sa kriterijumima ***i načelima*** za vrednovanje za sudije sa mandatom na neodređeno vreme, zavisno od primenjivosti istih.

**VII. Članu 11 izvornog Pravilnika, dodati nov stav koji sledi:**

3. Učinak članova Komisije ne može se vrednovati u vreme trajanja njihovog mandata u Komisiji, iako su izabrani sistemom „random“. Njihov rad se vrednuje odmah u prvom krugu naredne Komisije.

**VIII. Član 12 izvornog Pravilnika, odnosno član 3 Pravilnika 01/2019 o dopuni izvornog Pravilnika, pregrupisati i izmeniti kriterijume na sledeći način:**

1. Kriterijumi vrednovanja određeni članom 27. Zakona o Sudskom savetu Kosova su sledeći:

1.1. Stručnu sposobnost zasnovanu na rezultatima prethodnog radnog iskustva uključujući učešće u organizovanim formama obuke na kojima je vrednovan učinak;

1.2.Broj predmeta vraćenih na ponovno suđenje ili odlučivanje ili predmeta koje su preinačili sudovi više instance;

1.3.Sposobnost nepristrasnog, poštenog, pažljivog i odgovornog obavljanja zadataka, ponašanje van kancelarije i lični integritet;

1.4. Stručno znanje, radno iskustvo i radni učinak, uključujući znanje, poštovanje ljudskih prava i sposobnost komunikacije;

1.5. Sposobnost pisanja pravnih obrazloženja i analize pravnih problema;

**IX. Član 13 izvornog Pravilnika, odnosno član 4 Pravilnika 01/2019 o izmeni i dopuni izvornog Pravilnika, pregrupisati merila i izmeniti na sledeći način:**

1. Stručnu sposobnost zasnovanu na rezultatima prethodnog radnog iskustva uključujući učešće u organizovanim formama obuke na kojima je vrednovan učinak;

* 1. Efikasno upravljanje predmetima;
  2. Efikasnost u rešavanju starih predmeta koji su uzeti u razmatranje;
  3. Stopa zaključenih predmeta;
  4. Donošenje, izrada i uručivanje odluka u vremenskim rokovima;
  5. Poštovanje sudske norme;
  6. Učešće na obukama sudstva;
  7. Volja za rešavanje kompleksnih predmeta;
  8. Korišćenje SIUP-a (ako je u upotrebi);

2. Broj predmeta vraćenih na ponovno suđenje ili odlučivanje ili predmeta koje su preinačili sudovi više instance;

1.1. Stepen vraćanja odluka;

3. Sposobnost nepristrasnog, poštenog, pažljivog i odgovornog obavljanja zadataka, ponašanje van kancelarije i lični integritet;

* 1. Uručivanje ili stavljanje na raspolaganje svih odluka odgovornim licima za objavljivanje odluka;
  2. Saradnja sudije sa odgovornim službenicima sudske administracije u vezi sa vođenjem sudskih spisa;
  3. Profesionalno ponašanje sudije, ne obelodanjivanje važnih i poverljivih informacija, dostojanstveno korišćenje društvenih mreža, očuvanje profesionalnog i sudskog integriteta, izbegavanje ex-parte komunikacije sa strankama u postupku i apolitički stavovi;
  4. Disciplinska prošlost sudije;

4. Stručno znanje, radno iskustvo i radni učinak, uključujući znanje, poštovanje ljudskih prava i sposobnost komunikacije;

* 1. Poznavanje zakona i postupaka;
  2. Radno iskustvo;
  3. Primena međunarodnih pravnih standarda
  4. Jasna i logična komunikacija;

5. Sposobnost pisanja pravnih obrazloženja i analize pravnih problema;

* 1. Kvalitet i obrazloženje odluke;
  2. Analitičke sposobnosti sudije

**X. Član 14 izvornog Pravilnika menja se na sledeći način:**

**Izbrisati sledeće tačke stava 1:**

1.4. Odluke (rešenja) podnesene od strane sudije;

1.5.Eventualne primedbe sudije;

1.8. Eventualni razgovori sa sudijom;

**Preformulisati stav 2 na sledeći način:**

2. Izvori informacija predviđenih ovim članom sprovode se shodno samo prilikom vrednovanja ***sudija koji su upravo stupili na svoju funkciju*** i ograničava se samo na merljive pokazatelje koji su primenljivi za sudije Vrhovnog suda ***i Apelacionog suda.***

Dodati nov stav pod brojem 3:

3. Podaci na osnovu kojih se vrši vrednovanje rada sudije ne smeju biti stariji od tri (3) godine od godine kada se vrši vrednovanje učinka.

**XI. Glava IV, odnosno članovi 15, 16, 17, 18 i 19 izvornog Pravilnika: Vrednovanje statističkih podataka izbrisati u celosti**

**XII. Član 20 izvornog Pravilnika, stav 1 preformulisati na sledeći način:**

1. Komisija je sastavljena od trinaest (13) članova-sudija, uključujući predsednika Komisije. Sastav Komisije mora odraziti etničku i rodnu strukturu.

Dodati novi stav pod brojem 2, koji sledi:

1. Sastav Komisije oslikava ravnopravnost u zastupanju svih sudova, time što Vrhovni sud zastupa dvoje (2) sudija, Apelacioni sud troje (3) sudija a osnovne sudove po jedan (1) sudija.

Preformulisati stav 3 na sledeći način:

3. Za člana Komisije se može odrediti samo sudija koji:

3.1. ima najmanje pet (5) godina radnog iskustva u građanskom ili krivičnom postupku;

3.2. nije predmet disciplinske mere u poslednjih pet (5) godina, izuzev mere ukora ili ne-javne napomene;

3.3. nije predmet istražnog postupka za teške disciplinske povrede;

3.4. nije predsednik suda ili član Saveta, sem predsednika Komisije koji je punopravan član Saveta, i

3.5. je dobio ocenu „odličan” ili barem ocenu „vrlo dobar” prilikom poslednjeg vrednovanja učinka.

4. Članove Komisije imenuje Savet, u saradnji sa predsednicima sudova.

5.Mandat članova Komisije traje tri (3) godine, bez mogućnosti produžetka.

Stav 6 izvornog Pravilnika briše se u celosti i zamenjuje se novim stavom koji sledi:

6. Članovi Komisije, na početku kao i tokom njihovog celokupnog mandata, prijavljuju svaki sukob interesa koji mogu imati sa nekim sudijom. Neprijavljivanje sukoba interesa predstavlja disciplinski prekršaj.

Sa druge strane, stav 5 izvornog Pravilnika biće renumerisan, usled izmena u redosledu.

**XIII. Član 22, stavovi 2 i 3 izvornog Pravilnika biće preformulisani na sledeći način:**

1. Nakon izbora žrebom 1/3 sudija od strane Saveta, ***predsednik Komisije u saradnji sa sekretarom i pomoćnim osobljem vrši podelu broja*** sudija na srazmeran način za svakog ocenjivača, tako da se tom podelom poslova obezbedi objektivnost i izbegne svaka mogućnost konflikta interesa.

3. Godišnji plan rada usvaja se ***na početku kalendarske godine***.

**XIV. Član 23 izvornog Pravilnika, odnosno član 5 Pravilnika 01/2019 o izmeni i dopuni izvornog Pravilnika, preformulisati na sledeći način:**

Izmeniti naziv člana: Sudija ocenjivač

Izbrisati stavove 1, 2 i 3 i preformulisati ih na sledeći način:

1. Sudija ocenjivač vrednuje sudije za koje ga je zadužio predsednik Komisije, u skladu sa načelom profesionalizma, objektivnosti, poverljivosti i anonimnosti postupka.

2. Nakon što se izvrši podela sudija koji će podlagati vrednovanju svakog ocenjivača, sudija komisije organizuje svoj rad tako da u narednih devet (9) meseci vrednuje sve sudije za koje su zaduženi godišnjim planom rada.

Izbrisati u celosti stav 5 člana 5 Poslovnika 01/2019 o dopuni, stavove 8 i 9 izvornog Pravilnika.

**XV. Član 24 izvornog Pravilnika preformulisati na sledeći način:**

1. Nakon prijema izveštaja od svakog ocenjivača, predsednik saziva i vodi plenarnu sednicu Komisije na kojoj se razgovara o svakom izveštaju ponaosob. U odsustvu predsednika Komisije, sednicu vodi najstariji član Komisije.

2. Sudija ocenjivač je dužan da izveštava u vezi sa izveštajima o sudijama za koje je bio odgovoran za vrednovanje.

3. Po pravilu, na početku se vodi diskusija samo o onim izveštajima u kojima nema komentara ili primedbi od strane sudija.

4. U slučaju kada postoje primedbe ili komentari, sudija u pitanju se poziva u plenarnoj sednici kako bi predstavio svoje dokaze u vezi sa izveštajem a Komisija odlučuje većinom glasova u vezi sa eventualnim prigovorima.

5. Komisija, na osnovu izveštaja sudije ocenjivača komisije i konačne odluke Komisije, priprema spisak na osnovu dobijenih ocena tokom vrednovanja svih sudija, koji će služiti ka osnova za Savet za napredovanje u službi ili utvrđivanje nižeg zvanja na poslu.

6. Plenarne sednice Komisije su zatvorene i sprovode se najmanje u prisustvu devet (9) članova.

7. Komisija za vrednovanje radnog učinka sudija odlučuje po pravilu konsenzusom. U slučaju dobijanja preporuke za smenu, Komisija odlučuje dvotrećinskim (2/3) glasovima svih članova Komisije.

***Zameniti člana izvestioca sudijom ocenjivačem.***

**XVI. Član 25 izvornog Pravilnika izmeniti na sledeći način:**

1. JSI i/ili SSSK pruža Komisiji administrativnu podršku u vezi sa vrednovanjem radnog učinka sudija.

2. JSI i/ili SSSK određuje sekretara i ostale službenike iz redova službenika SSSK-a, koji će pružiti podršku Komisiji.

**XVII. Pre člana 26 izvornog Pravilnika, dodaju se novi članovi koji slede:**

Član\_\_\_\_

Anonimnost postupka vrednovanja

1. Svaki zaposleni u Savetu, Sekretarijatu, JSI ili sudovima uključenim u postupak vrednovanja učinka dužan je da čuva i osigura anonimnost postupka u fazama predviđenim Pravilnikom. Nepoštovanje ovog načela od strane zaposlenih, krši anonimnost procesa vrednovanja i predstavlja tešku disciplinsku povredu.

## Član\_\_\_\_ Vrednovanje rada stalnih sudija za potrebe unapređenja

1. Ako se sudija kandiduje za unapređenje, kao osnova za vrednovanje njegovog/njenog učinka, uzeće se vrednovanje izvršeno u poslednje tri godine.

2. Ako nije vrednovan u ovom periodu, Komisija je ta koja vrednuje učinak. Ovo vrednovanje važi za naredne tri godine.

**Član\_\_\_\_  
Sastavljanje spiska sudija za vrednovanje**

1. Nakon izbora sudija sa spiska metodom slučajnog uzorka, pomoćno osoblje / zaposleni evidentira broj sudija za vrednovanje i uklanja sa spiska sudije koje su upravo počele sa svojim mandatom.

2. Predsednik Komisije dodeljuje sudije sa konačnog spiska sudija članovima Komisije, tako što sudijama Vrhovnog suda dodeljuje na vrednovanje sudije svih nivoa, članu Apelacionog suda prosleđuju se na vrednovanje sudije Apelacionog suda i osnovnih sudova, dok se članu iz reda osnovnih sudova dodeljuju na vrednovanje samo sudije osnovnih sudova.

**Član\_\_\_\_  
Pripremna faza**

1. Pre početka prve faze vrednovanja, sekretar i pomoćno osoblje Komisije, pod nadzorom predsednika Komisije, vodi pripremnu fazu u kojoj će se obezbediti sledeće:

1.1. imena sudija koji se vrednuju zamenjuju se jedinstvenim tro-cifrenim brojevima:

1.2. sudske odluke za vrednovanje biraju se u skladu sa ovim Pravilnikom,

1.3. prikupljaju se sve informacije i statistički podaci neophodni za vrednovanje sudija:  
1.4. sve informacije, odluke i podaci predviđeni ovim članom anonimiziraju se pre nego što se dostavljaju sudiji koji vrši vrednovanje.

2. Nakon prikupljanja i anonimizacije informacija, odluka i drugih podataka, sekretar, u saradnji sa predsednikom Komisije, raspodeljuje na proporcionalan način spisak sudija svakom ocenjivaču, u skladu sa ovim pravilnikom izbegavajući pri tome bilo kakav potencijalni sukob interesa.

**Član\_\_\_\_**

**Prva faza vrednovanja učinka**

1. Prva faza je anonimno vrednovanje učinka sudije, tokom koje sudije za ocenjivanje vrše vrednovanje kriterija 1, 2. i 5, kao i merljive pokazatelje 3.1.4, 4.1.1, 4.1.2. i 4.1.3. koji se predviđaju ovim pravilnikom.
2. Nakon prijema celokupne neophodne dokumentacije za vrednovanje kao i spiska sudija koji su mu dodeljeni za vrednovanje, sudija počinje sa ocenjivanjem ovih sudija.
3. Sudija za ocenjivanje vrši vrednovanje kao u stavu 1. i 2. ovog člana, zaključuje vrednovanje ovih kriterijuma i potpisuje izveštaj ocenjivanja naveden u Aneksu X .ovog Pravilnika.
4. Izveštaj ocenjivanja treba da sadrži obrazloženje sudije koji vrši vrednovanje o svim kriterijima i merljivim pokazateljima.
5. Potpisani izveštaj zajedno sa ostalim dokumentima koji su korištene tokom ocenjivanja, član izvestilac uručuje predsedniku komisije i isti može se izmeniti samo u posebnim slučajevima kada Komisija odlučuje u žalbenom postupku.

**Član\_\_\_\_**

**Druga faza vrednovanja učinka**

1. Nakon uručivanja izveštaja, sekretar Komisije obaveštava sudiju za ocenjivanje o identitetu sudije koji je subjekat vrednovanja učinka, tako da se nastavlja dalje sa vrednovanjem preostalih kriterija.
2. Sekretar, pod nadzorom predsednika Komisije, obaveštava predsednike sudova o pokretanju postupka vrednovanja određenog sudije i zahteva izveštaj vrednovanja od predsednika o merljivim pokazateljima 3.1, 3.2. i 3.3. ovog pravilnika.
3. Sekretar komisije obezbeđuje neophodne informacije o nadgledanju sudskih ročišta sudija koji se vrednuju i o istom obaveštava sudiju koji vrši ocenjivanje i sudiju koji se vrednuje.
4. Sudija ocenjuje preostale kriterije 3.1.1, 3.1.2, 3.1.3. i 4.1.4. i uručuje izveštaj vrednovanja predsedniku komisije, kao što je navedeno pod Aneksom Y ovog pravilnika, zajedno sa ostalom relevantnom dokumentacijom koja je korištena za potrebe vrednovanja.
5. Izveštaj vrednovanja treba da sadrži obrazloženje sudije koji je vršio vrednovanje o svim kriterijama i merljivim pokazateljima.

**XVIII. Član 26. izvornog Pravilnika, odnosno član 7 Pravilnika 01/2019 o izmeni i dopuni se briše a stav 3. ostaje zaseban član Pravilnika.**

**XIX. Član 27. izvornog Pravilnika preformulisati na sledeći način:**

1. Predsednik suda uručuje izveštaj Komisiji / sudiji koji vrši vrednovanje o svakoj sudiji dotičnog suda u roku od jednog (1) meseca od prijema obaveštenja.

1. Izveštaj predsednika mora sadržati vrednovanje kriterija vezano za član ***13, stavove 3.1, 3.2 i 3.3 ovog Pravilnika.***

3. Izveštaj iz Aneksa 4. ovog Pravilnika, biće korišćen za svaki izveštaj o vrednovanju učinka. U prilogu obrasca treba da budu odgovarajuća dokumenta koja se koriste prilikom vrednovanja.

**XX. Član 28 izvornog Pravilnika odnosno član 8 Pravilnika 01/2019 o izmeni i dopuni izmeniti na sledeći način:**

1. Kancelarija za statistiku SSSK obezbeđuje podelu podataka o sudskim odlukama samo u obrazloženim odlukama i nasumično bira šest (6) sudskih odluka, ali ni u kojem slučaju ne manje od dve (2) odluke za svaku godinu vrednovanja.
2. Sekretar Komisije zahteva od Centralne kancelarije za upravljanje predmetima kopije sudskih odluka koje odgovaraju broju za nasumični izbor sudskih odluka.

**XXI. Član 29 izvornog Pravilnika, odnosno član 9 Pravilnika 01/2019 o izmeni i dopuni izmeniti na sledeći način:**

***1. Komisija podnosi Savetu sažetak izveštaja o vrednovanju svakog sudije na osnovu Aneksa 5 a rang lista sudija, prema izvršenom vrednovanju, nije javna.***

2. Savet može zatražiti dodatne informacije od Komisije u vezi sa rang listom ali ne može izmeniti istu ***izuzev u slučajevima kada Savet odlučuje o nesporazumima pismenim putem.***

3. Komisija predlaže Savetu da pokrene postupak razrešenja sa dužnosti sudije ukoliko isti dobija ocenu „slabo”.

4. Komisija preporučuje smanjenje platnog stepena i dodatne mere u slučajevima kada se sudija vrednuje ocenom „dovoljno”. U tim slučajevima, sudija se vrednuje još jednom, najkasnije godinu (1) dana od poslednjeg vrednovanja i ***ako i u ovom vrednovanju isti ne pokaže bolji radni učinak i ponovo dobije ocenu „dovoljno", Savetu se preporučuje njegovo razrešenje***.

5. U slučaju kada je rezultat vrednovanja sudije „dobro“, onda Komisija za vrednovanje preporučuje dodatne mere za poboljšanje rada sudija, ali se u ovim slučajevima naredno vrednovanje vrši shodno zakonu.

6. Za potrebe stavova 4. i 5. ovoga člana, pod dodatnim merama se podrazumeva (ali se ne ograničava na) pohađanje obavezne obuke o upravljanju predmetima, sačinjavanje sudskih odluka i Kodeks etike**.**

**XXII. Član 30 izvornog Pravilnika, odnosno član 10 Pravilnika 01/2019 o izmeni i dopuni izmeniti na sledeći način:**

Izmeniti naziv člana: ***Prigovori sudije na izveštaj sudije ocenjivača***

1. Izveštaj sudije ocenjivača podnosi se sudiji koji je predmet vrednovanja, koji u roku od sedam (7) dana od prijema može podneti eventualne prigovore.

2. Izveštaj o vrednovanju svakog sudije, zajedno sa svim eventualnim komentarima ili primedbama sudije, dostavlja se predsedniku komisije sa svim spisima i podacima prikupljenim tokom procene, najkasnije do 15. novembra svake kalendarske godine.

3. Komisija odlučuje o prigovorima na plenarnoj sednici.

**XXIII. Član 31 izvornog Pravilnika izbrisati u celosti pošto se pitanje poverljivosti uređuje drugim članovima ovog Pravilnika.**

Nakon ovog člana dodati novi član, kao u nastavku:

**Član\_\_\_\_   
Žalba na odluku Komisije**

1. Svaki vrednovani sudija biće obavešten o rezultatima vrednovanja iz izveštaja Komisije i u slučaju neslaganja može podneti prigovore Savetu.

**XXIV. Član 32 izvornog Pravilnika, odnosno član 12 Pravilnika 01/2019 o izmeni i dopuni izmeniti na sledeći način:**

Priručnik i aneksi

1. Savet izradi, izmeni, dopuni i usvaja Priručnik za vrednovanje učinka kao i sve anekse navedene u ovom Pravilniku, osim onih predviđenih članom 15. stavovima 3. i 4. ovog Pravilnika. Ovi aneksi postaju sastavni deo Pravilnika nakon njegovog usvajanja.

2. Savet treba da usvaja Priručnik za vrednovanje učinka zajedno sa njegovim aneksima, u roku od trideset (30) dana nakon usvajanja ovog pravilnika kao i da iste objavljuje nakon njihovog usvajanja.